A Szerelem 1970-ben készült, 1971-ben bemutatott fekete-fehér magyar filmdráma, amely Déry Tibor "Szerelem" és "Két asszony" című novellái alapján készült. Az alkotást Makk Károly rendezte, a főszerepben Törőcsik Mari, Darvas Iván és Darvas Lili játszik. Az 1971-es cannes-i filmfesztiválon elnyerte a Zsűri díját, az OCOC díját, a két női főszereplő pedig a zsűri külön dicséretében részesült.